[{"text_idx": "#000007", "text": "Max Von Sydowk ekoizpen handiko estatubatuar pelikula ugaritan nabarmendu du bere itxura txundigarria: The Voyage of the Damned (Madarikatuen bidaia,1976) eta Victory (Ihesa ala garaipena) filmetako aleman kapitaina; Flash Gordon-eko (1980) Ming tiranoa; Conan the Barbarian-eko (Conan barbaroa, 1982) Osric erregea; eta Never Say Never Again (Sekula esan sekula ez, 1983) filmean haragitutakoaren antzeko era askotako bilauak. Eta antzezpen horiek zuzendari nabarien europar ekoizpenekin aldizkatu ditu: Valerio Zurliniren Il Deserto dei Tartari (Tartariarren basamortua, 1976) edo Bertrand Tavernierren La morerregeat en direct (Heriotza zuzenean, 1980). Woody Allenen aginduetara lan egin zuen Hanna and Her Sisters (Hanna eta bere ahizpak, 1986) pelikulan, eta 1987an, Suediara itzulitakoan, bere antzezpen goraipatuenetako bat erdietsi zuen, Bergmanen dizipulu batekin hain zuzen, Bille Augustekin, Pelle erobreren (Pelle konkistatzailea) filmean. Bere seme Pellerentzat bizimodu hobearen bila dabilen aita sufrituarena eginez, Max Von Sydowk aktore onenaren Oscarrerako izendapena lortu, eta Europako Saria irabazi zuen, beste golardo askoren artean."}]